Sigurnost na radnom mjestu: „Triangle“ se dešava i danas
Šta povezuje pogibiju 146 radnika u New Yorku prije 100 godina i prošlogodišnje stradanje 21 radnika u Bangladeshu ?
Za dva dana biće tačno stotinu godina od tragične pogibije 146 osoba u jednoj fabrici odjeće u New Yorku. Činjenica da se tragedije, slične njujorškoj od prije 100 godina dešavaju i danas u mnogim dijelovima svijeta, ukazuje da je borba između radnika i poslodavaca kojima je profit iznad svega daleko od kraja. Bila je subota, 25. mart 1911. godine. Bližio se kraj radnog vremena u fabrici odjeće „Triangle.“ Neugašeni opušak na osmom spratu izazvao je požar. Vlasnici fabrike na desetom spratu, upozoreni telefonom, su pobjegli. Radnici su bili na devetom spratu. Izlazna vrata njihovog radnog prostora su svakodnevno zaključavana tokom radnog vremena, unutar samo desetak kofa sa vodom, u zgradi mali lift.... U najkraćem, 50 radnika je izgorjelo, isto toliko je, na užas očevidaca, poginulo skočivši na ulicu. Vatrogasne ljestve tada su dosezale samo do 6 sprata. 19 radnika je palo u šaht od lifta i poginulo, a dvadesetak i više stradalo je na nefunkcionalnim protiv-požarnim stepenicama. Leigh Benin, profesor univerziteta Adelphi i koautor knjige "Triangle Fire," ističe da su gramzivost vlasnika i oštra konkurencija među tadašnjim proizvođačima odjeće stvarni uzroci tragedije: Sigurnost radnog prostora bio je jedan od povoda štrajka oko 20.000 radnika njujorških fabrika odjeće 1909. godine, dvije godine prije požara u „Trianglu.“ Radnici su takođe tražili i veće nadnice i kraće radno vrijeme. U to vrijeme uobičajeno se radilo od 14 do 16 sati dnevno. Posmrtne ostakte nastradalih u požaru „Triangle“ ispratilo je 400.000 Nujorčana. Na kišne ulice New Yorka izašao je svaki deseti stanovnik. - kaže gpspodin Benin. Tadašnja vlada nije mogla ingnorirati zahtjeve javnosti koji su uslijedili istakla je na nanedavnoj komemoraciji žrtvama požara u „Trianglu“ Katherine Weber, autorica knjige "Triangle - povijest jednog požara:" Propisani su standardi zaštite i sigurnosti na radnom mjestu, utvrđene minimalne nadnice i maksimalno radno vrijeme, obavezni za sve američke poslodavce i uposlenike. Prošle godine u požaru sličnom požaru u „Trianglu,“ ali na drugom kraju svijeta, u Bangladeshu, 21 radnik fabrike odjeće stradao je u vatrenoj stihiji. Shanaz Begum izgubila je majku: Zaključavanjem vrata vlasnici fabrika pokušavali su spriječiti eventualnu krađu, a njihov strah radnici su plaćali životima. Ova dva primjera, 100 godina stari njujorški i prošlogodišnji bangladeški, ukazuju, po profesoru Beninu, na jednu bitnu činjenicu: Zgrada u kojoj je bila smještena tvornica odjeće „Triangle“ odavno je poklonjena univerzitetu New York i sada nosi naziv "Brown Science Building." Spomen-ploča "Triangle Fire-u" je podsjetnik na tragediju koja se desila u vremenu beskrpuloznog grabljenja što većeg profita, a komemorativni skupovi koji se održavaju svake godine prilika su da se kaže više o žrtvama te tragedije i borbi američkih radnika za bolje i sigurnije radne uslove.